Diari Oficial de la Generalitat Valenciana


Sumari del DOGV 7152, del 14-11-2013 (2013/10857)

RESOLUCIÓ de 6 de novembre de 2013, del director general d'Universitat, Estudis Superiors i Ciència, de l'Orde 3/2013, de 7 de gener, de la Conselleria d'Educació, Cultura i Esport, per la qual es convoquen beques per a la realització d'estudis universitaris en els casos en què concórreguen circumstàncies econòmiques sobrevingudes durant el curs acadèmic 2012-2013 en les universitats públiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7152

Data del DOGV
:   14-11-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/10109


Data del document
:   06-11-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 6 de novembre de 2013, del director general d'Universitat, Estudis Superiors i Ciència, de l'Orde 3/2013, de 7 de gener, de la Conselleria d'Educació, Cultura i Esport, per la qual es convoquen beques per a la realització d'estudis universitaris en els casos en què concórreguen circumstàncies econòmiques sobrevingudes durant el curs acadèmic 2012-2013 en les universitats públiques de la Comunitat Valenciana. [2013/10016]  
L'Orde 3/2013, de 7 de gener, de la Conselleria d'Educació, Cultura i Esport, va convocar beques per a la realització d'estudis universitaris en els casos en què concórreguen circumstàncies econòmiques sobrevingudes durant el curs acadèmic 2012-2013 en les universitats públiques de la Comunitat Valenciana.  
D'acord amb el que preveu la base deu de l'esmentada orde, amb data 26 de setembre de 2013, la comissió avaluadora prevista en la base deu de l'Orde de 7 de gener de 2013 valora els expedients i emet un informe en què es concreta el resultat de la valoració efectuada.  
  
D'acord amb això, la Subdirecció General d'Universitat, Estudis Superiors i Ciència, com a òrgan instructor del procediment i a la vista de l'informe de l'òrgan col·legiat, eleva la proposta d'alumnat beneficiari i alumnat no beneficiari al director general d'Universitat, Estudis Superiors i Ciència.  
A la vista de la proposta de la comissió avaluadora, i d'acord amb la base dotze de l'orde de convocatòria, el director general d'Universitat, Estudis Superiors i Ciència, i per delegació de la consellera d'Educació, Cultura i Esport efectuada en la mateixa orde, resolc:  
  
  
Primer  
Aprovar la relació de l'alumnat beneficiari per a la concessió de la beca per a la realització d'estudis universitaris amb indicació de l'import de les taxes per servicis acadèmics per a compensar cada universitat segons es detalla en l'annex I.  
  
Segon  
Denegar la beca a l'alumnat que no figura en l'annex I d'esta resolució, que no complix amb algun o alguns dels requisits establits en l'orde de convocatòria i que es pot consultar en l'apartat «Ajudes i beques universitàries» de la pàgina web de la Conselleria d'Educació, Cultura i Esport .  
  
  
Tercer  
Compensar les universitats públiques valencianes en concepte de taxes de matrícula de la beca per a la realització d'estudis universitaris en els casos en què concórreguen circumstàncies econòmiques sobrevingudes durant el curs acadèmic 2012-2013, a càrrec de la línea de subvenció T7861000 del programa pressupostari 422.60, Universitat i Estudis Superiores, del pressupost de gastos de la Generalitat per a l'exercici 2013, pels imports que a continuació es detallen:  
Universitat de València 90.426,65 -  
Universitat Politècnica de València 26.426,90 -  
Universitat d'Alacant 23.671,52 -  
Universitat Jaume I de Castelló 52.981,47 -  
Universitat Miguel Hernández 14.340,12 -  
TOTAL 207.846,66 -  
  
Quart  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el Diari Oficial de la Comunitat Valenciana.  
  
València, 6 de novembre de 2013.- El director general d'Universitat, Estudis Superiors i Ciència, p. d. (Orde 3/2013, de 7 de gener; DOCV 6940, 10.01.2013): José Miguel Saval Pérez.